
АКАДЕМИЈА СТРУКОВНИХ СТУДИЈА ЗАПАДНА СРБИЈА
Трг Светог Саве 34, Ужице

	У складу са чланом 25. Правилника о мобилности студената и запослених Академије струковних студија Западна Србија, а на основу Уговора о додели наменских бесповратних средстава број 2021-1-RS01-KA131-HED-000003450, потписаног између Академије струковних студија Западна Србија и Фондације Темпус 10.01.2022. године, Академија струковних студија Западна Србија расписује

КОНКУРС ЗА ПРИЈАВУ КАНДИДАТА
за ЕРАЗМУC+ мобилност запослених 
Академије струковних студија Западна Србија
ЕРАЗМУС+ КА131

ТРАЈАЊЕ КОНКУРСА: 27.09 – 10.10.2022. године
Установа прималац: списак установа са којима Академија има потписан уговор о сарадњи, са дефинисаним типом сарадње, налази се на следећем линку: 
https://akademijazs.edu.rs/fajlovi/eng/Inter-Institutional%20Agreements.pdf
Број мобилности и сврха мобилности: 
· 3 (три) мобилности у сврху извођења наставе: минималан број сати за држање наставе је 8 (осам). 
· 1 (једна) мобилност у сврху похађања обуке/стручног усавршавања/посматрања на послу (изузетак су конференције).
· Постоји могућност комбиновања извођења наставе са похађањем обуке и у том случају минималан број сати за држање наставе је 4 (четири).
Време реализације: зимски семестар 2022/2023. године.
Трајање мобилности: максимум 6 дана за мобилност у сврху извођења наставе, односно 7 дана за мобилност у сврху похађања обуке.
Право учешћа на конкурсу: право учешћа на конкурсу има наставно и ненаставно особље које је по основу уговора о раду запослено у Академији струковних студија Западна Србија.
Износ индивидуалне подршке: зависи од земље у којој се мобилност реализује.
Применљиве накнаде:
	Земља прималац
	Наставно и ненаставно особље из програмских земаља

	
	Износ по дану у ЕУР

	Данска, Финска, Исланд, Ирска, Луксембург, Шведска, Лихтенштајн, Норвешка
	180

	Аустрија, Белгија, Немачка, Француска, Италија, Грчка, Шпанија, Кипар, Холандија, Малта, Португал
	160

	Бугарска, Хрватска, Чешка, Естонија, Летонија, Литванија, Мађарска, Пољска, Румунија, Словачка, Словенија, Република Северна Македонија, Турска, Србија
	140


***Напомена: Индивидулна подршка не покрива трошкове обавезног здравственог осигурања.
Путни трошкови: изабрани кандидат има право на путне трошкове у зависности од удаљености дестинације мобилности, која се обрачунава користећи даљинар Европске комисије: https://ec.europa.eu/programmes/erasmus-plus/resources/distance-calculator_en
Применљиве накнаде:
	Удаљеност
	Стандардни превоз – Износ
	Зелени превоз - Износ

	Између 10 и 99 km
	23 ЕUR по учеснику
	

	Између 100 и 499 km
	180 ЕUR по учеснику
	210 ЕUR по учеснику

	Између 500 и 1999 km
	275 ЕUR по учеснику
	320 ЕUR по учеснику

	Између 2000 и 2999 km
	360 ЕUR по учеснику
	410 ЕUR по учеснику

	Између 3000 и 3999 km
	530 ЕUR по учеснику
	610 ЕUR по учеснику

	Између 4000 и 7999 km
	820 ЕUR по учеснику
	

	8000 km или више
	1500 ЕUR по учеснику
	


***Напомена: „Удаљеност“ представља раздаљину између места из ког се путује и места одржавања активности, док „износ“ представља средства за трошкове превоза до и од места одржавања активности. Под „зеленим превозом“ подразумева се да је целокупно путовање или његов већи део спроведен користећи сва превозна средства, осим авиона и аутомобила којим путује једна особа.
Обавезна документа за пријављивање на конкурс:
1. Пријава на конкурс – линк до пријаве
2. Потврда да је кандидат запослен у Академији струковних студија Западна Србија, са јасно назначеним датумима трајања запослења
3. Уговор о раду
4. Фотокопија странице пасоша са подацима о року важења
5. Биографија на енглеском језику (користити Europass модел) https://europass.cedefop.europa.eu/editors/en/cv/compose
6. Предложени програм мобилности 
- за мобилност у сврху држања наставе, попунити део Уговора о мобилности наставног и ненаставног особља у сврху извођења наставе на енглеском језику – линк до Уговора о мобилности – настава 
- за мобилност у сврху похађања обуке, попунити део Уговора о мобилности наставног и ненаставног особља у сврху похађања обуке на енглеском језику 
 линк до Уговора о мобилности – обука
· за комбиновану мобилност, треба користити образац Уговора о мобилности наставног и ненаставног особља у сврху извођења наставе и прилагодити га тако да одговара и једном и другом типу активности – линк до Уговора о мобилности – настава 
7. Доказ о знању енглеског језика
8. Изјава о сагласности за обраду података о личности – линк до Изјаве.

Додатна документа за пријављивање на конкурс (уколико их кандидат поседује):
1. Доказ о успостављању сарадње са страним универзитетом-домаћином 
2. Доказ о учешћу кандидата у процесу интернационализације Академије струковних студија Западна Србија
3. Доказ о статусу особе са инвалидитетом 
Запослени са инвалидитетом, као и лица у њиховој пратњи могу да остваре право на рефундацију прихватљивих стварних трошкова које су имали током периода мобилности подношењем медицинске документације којом се доказује инвалидитет или телесно оштећење, а која не сме бити старија од шест месеци.

Наведена документа доставити лично или путем имејла руководиоцу Канцеларије за међународну сарадњу Академије струковних студија Западна Србија (ivana.marinkovic@vpts.edu.rs).
Неблаговремене и непотпуне пријаве неће бити узете у разматрање.

Процес одабира кандидата пријављених на конкурс:
Комисија за реaлизацију Еразмус+ програма мобилности, формирана посебним решењем председника Академије струковних студија Западна Србија, доноси одлуку о селекцији и рангирању кандидата на основу увида у приложену документацију, а руководећи се критеријумима селекције кандидата који чине саставни део Правилника о мобилности студената и запослених Академије струковних студија Западна Србија – линк до новог Правилника – пречишћени текст
Комисија за реализацију Еразмус+ програма мобилности може захтевати додатну документацију од пријављених кандидата, као и проверу знања страног језика на ком ће се реализовати мобилност. Проверу знања вршиће посебна комисија, коју чине наставници страног језика који се проверава, а коју ће председник Академије именовати посебним решењем. 
Након спроведеног поступка селекције, имена номинованих кандидата и ранг листа свих пријављених кандидата објављују се на сајту Академије.

Право на жалбу:
· Против одлуке о избору кандидата за одлазак на мобилност пријављени кандидати могу поднети жалбу Комисији за реализацију програма мобилности у року од 5 дана од дана објаве резултата селекције на сајту Академије. Комисија разматра жалбу и даје образложење и предлог на основу ког председник Академије доноси одлуку о жалби.

· Кандидат ће у року од 10 дана од дана пријема жалбе добити одговор на жалбу, уз одлуку у писаном облику.

Важне напомене: 
· Комисија за реализацију Еразмус+ програма мобилности Академије струковних студија Западна Србија доставља установи примаоцу податке о изабраном кандидату. Установа прималац доноси коначну одлуку о потписивању Уговора о мобилности у сврху држања наставе или похађања обуке са номинованим кандидатом.

· Информације о обради и заштити података о личности доступне су на следећем линку: 
https://webgate.ec.europa.eu/erasmus-esc/index/privacy-statement

Корисна документа:
· Правилник о мобилности студената и запослених Академије струковних студија Западна Србија - линк
· Програмски водич Европске комисије:
https://erasmus-plus.ec.europa.eu/sites/default/files/2022-01/2022-erasmusplus-programme-guide-v2_en_0.pdf

За све недоумице у вези са конкурсом можете се обратити члановима Канцеларије за међународну сарадњу.

Канцеларија за међународну сарадњу
Академија струковних студија Западна Србија
Трг Светог Саве 34, Ужице
--------------------------------------------------------------------------------------------------------------------------------------------
Funded by the European Union. Views and opinions expressed are however those of the author(s) only and do not necessarily reflect those of the European Union or the European Education and Culture Executive Agency (EACEA). Neither the European Union nor EACEA can be held responsible for them.

